AOT บวก 3% จับตา Q4/60 กำไรกระฉูด รับตัวเลขนักท่องเที่ยวโต
AOT บวก 3% จับตา Q4/60 กำไรกระฉูด รับตัวเลขนักท่องเที่ยวโต ล่าสุด ณ เวลา 10.50 น. ราคาอยู่ที่ 60.25 บาท บวก 1.75 บาท หรือ 2.99% สูงสุดที่ 60.50 บาท ต่ำสุดที่ 59.บาท มูลค่าซื้อขายที่ 3.02 พันล้านบาท
28 พ.ย. 2560

ผู้สื่อข่าวรายงานว่า ราคาหุ้นบริษัท ท่าอากาศยานไทย จำกัด (มหาชน) หรือ AOT ณ เวลา 10.50 น. ราคาอยู่ที่ 60.25 บาท บวก 1.75 บาท หรือ 2.99% สูงสุดที่ 60.50 บาท ต่ำสุดที่ 59.บาท มูลค่าซื้อขายที่ 3.02 พันล้านบาท ขณะที่ดัชนีตลาดหุ้นไทยโดยรวมบวก 0.23%

ด้านนักวิเคราะห์ บล.ทิสโก้ ระบุในบทวิเคราะห์ แนะนำ “ซื้อ” หุ้น AOT ในราคาเป้าหมาย 62 บาท/หุ้น เนื่องจากก่อนหน้านี้ AOT ได้ออกมาเปิดเผยว่า ปัจจุบันผู้โดยสารต่างชาติมีปริมาณเพิ่มขึ้น 21.8% ในขณะที่ผู้โดยสารภายในประเทศเพิ่มขึ้น 5.8% และสนามบินดอนเมืองมีผู้โดยสารต่างชาติเพิ่มขึ้น 41.5%
ทั้งนี้ เป็นผลมาจากสายการบินประเภทต้นทุนต่ำที่เปลี่ยนเส้นทางจากภายในประเทศเป็นระหว่างประเทศเพิ่มขึ้น หลัง ICAO ปลดสถานะธงแดงของไทย และด้วยภาษีสนามบินของการบินระหว่างประเทศที่สูงกว่าในประเทศถึง 7 เท่า จะทำให้ความสามารถในการทำกำไรของสนามบินดอนเมืองเพิ่มขึ้น ทุก 10% ของการบินระหว่างประเทศที่เพิ่มขึ้นจะทำให้รายได้รวมจากการเดินทางระหว่างประเทศของ AOT เพิ่มขึ้นกว่า 2% และ CEO คาดว่านักท่องเที่ยวจะเติบโตในระดับ 2 หลักไปจนถึงเดือน ก.พ.